Dubbeldoor-Perez-plesier!Sergio Perez het gewys dat hy die koning van Baku-strate is. (Foto: Twitter/Red Bull) ŉ Paar uur nadat Sergio Perez die eerste blitsren van die jaar in Azerbeidjan gewen het, is die geruite vlag ook vir hom in die hoofren in die strate van Baku geswaai. Die 33-jarige renjaer het ŉ verbete aanslag van spanmaat Max Verstappen afgeweer om vir die tweede keer in sy loopbaan met die louere in die Azerbeidjan- Grand Prix weg te jaag. ŉ Geel vlag het ŉ invloed op Verstappen se wedrenstrategie gehad en hy moes twee keer in die resies verby Charles Leclerc – wat eerste op die wegspringrooster gestaan het – probeer kom. Hoewel hy dit meesterlik gedoen het, kon hy nie vir Perez inhaal nie. “Welgedaan, manne, welgedaan!” het Perez opgewonde oor die spanradio gesê voordat hy die boodskap met ŉ harde “vamos!” afgesluit het. Verstappen is steeds eerste op die amptelike punteleer, maar sy voorsprong bó Perez het nou tot net agt punte gekrimp. King. Of. The. Streets ????#AzerbaijanGP @SChecoPerez pic.twitter.com/Oa8t4SUqew — Formula 1 (@F1) April 30, 2023 Tog kan nie een van die ander renjaers tans by dié twee kers vashou nie. Die Red Bull-renmotors se spoed in die pylvak beteken dat hulle kop en skouers bo die res uitstaan. Leclerc kon darem weer op die podium in Baku staan, terwyl Fernando Alonso die wedren in die vierde plek afgesluit het. Lewis Hamilton was die voorste Mercedes-renjaer toe hy sesde oor die wenstreep gejaag het, terwyl George Russell agtste klaargemaak het. Uitslae: Jaerspunteleer: Vervaardigerspunteleer: Wenners van die Azerbeidjan-wedren: 2023: Sergio Perez (Red Bull) 2022: Max Verstappen (Red Bull) 2021: Sergio Perez (Red Bull) 2019: Valtteri Bottas (Mercedes) 2018: Lewis Hamilton (Mercedes) 2017: Daniel Ricciardo (Red Bull)